ทับทิมกรอบแม่ดวงพร เวลาผ่าน แต่ความหวาน หอม อร่อย ไม่เคยเปลี่ยน
วงเวียนใหญ่อาจไม่ใช่แหล่งกินเที่ยวที่คึกคัก แต่ก็อุดมไปด้วยของอร่อยไม่แพ้ย่านอื่นในกรุงเทพฯ ตลอดทศวรรษที่ผ่านมา ถนนหลายสายที่บรรจบกันเป็นวงเวียนซ่อนร้านอร่อยเด็ดไว้ตามตรอกซอกซอย บางร้านปรับเปลี่ยนจากรถเข็นสู่ห้องแถว ส่วนอีกหลายร้านก็พิสูจน์ฝีมือจนผู้คนรอคิวกันแน่นขนัดหากใครเคยมาเยือนย่านนี้ย่อมรู้ว่า ลาดหญ้า ย่านวงเวียนใหญ่ เป็นหนึ่งในถนนที่บรรจุของอร่อยอายุยาวนานไว้หลายแห่ง ไม่ว่าจะเป็น หอยแครงลวกเจ๊ภา สมศักดิ์ปูอบ จุ่มลาดหญ้าหน้าสหกรณ์ โจ๊กหมูลาดหญ้าเตาถ่าน ฯลฯ แต่หากพูดถึงของหวานแล้ว เหล่าฟู้ดดี้ย่อมพร้อมใจกันนึกถึง ทับทิมกรอบแม่ดวงพร หรือที่หลายคนเรียกติดปากว่า ทับทิมกรอบวงเวียนใหญ่ ร้านเก่าแก่ที่เสิร์ฟความหวาน ความหอม และความอร่อย ให้คนในย่านนี้มานานถึง 40 ปีทับทิมกรอบแม่ดวงพรดำเนินกิจการมาเป็นรุ่นที่ 2 โดยผู้ก่อตั้งร้านนี้ก็คือ คุณแม่ดวงพร กับสูตรทับทิมกรอบที่ตกทอดมาจากรุ่นคุณยาย ตัวร้านตั้งอยู่ในตึกแถวหนึ่งคูหา ตรงข้ามห้างแพลตฟอร์มวงเวียนใหญ่ ที่ก่อนหน้านี้เคยเป็นห้างโรบินสันลาดหญ้า ขวบปีหลังนี้มีสถานีรถไฟฟ้าวงเวียนใหญ่เปิดให้บริการ ห่างจากตัวร้านประมาณ 10 นาทีเดิน ร้านนี้เก่าแก่จนเป็นประจักษ์พยานต่อความเปลี่ยนแปลงของย่านนี้เลยก็ว่าได้The Dishesไฮไลต์ของร้านมีอยู่ 3 องค์ประกอบด้วยกัน คือ ทับทิมกรอบ มะพร้าวแก้ว และแห้วสยาม ทับทิมกรอบทำออกมาให้คล้ายคลึงกับเมล็ดทับทิมจริง โดยหั่นแห้วให้ได้ขนาดพอดี เคล้ากับแป้งมันบางๆ แล้วต้มจนสุก ทับทิมกรอบของแม่ดวงพรจะมีสีแดงระเรื่อ มองเห็นชิ้นแห้วอยู่ภายใน มะพร้าวกะทิสั่งตรงจากสมุย นำมาหั่นเป็นชิ้นแล้วเคี่ยวกับน้ำตาลจนหวาน มัน นุ่ม และหนึบ ส่วนแห้วสยามได้จากการคัดแห้วแก่สุพรรณบุรี นำมาเชื่อมจนหวานเข้าเนื้อ เคี้ยวกรอบกำลังดีอีกหนึ่งความดีงามคือน้ำกะทิ กลิ่นหอม รสหวาน ทางร้านคั้นหัวกะทิสดใหม่เองทุกวัน เติมน้ำแข็งเกล็ดอีกนิด เพิ่มความสดชื่นสู้กับอากาศที่ร้อนแทบตลอดทั้งปีของกรุงเทพฯทับทิมกรอบที่ทำเสมือนเมล็ดทับทิมจริงมะพร้าวแก้วจากสมุย และแห้วจากสุพรรณบุรีเครื่องที่เป็นไฮไลต์ทั้งสามอย่างนี้ จะสั่งกินเแยกกันก็อร่อย แต่ลูกค้าประจำนิยมสั่งครบองค์ประกอบ คือ ทับทิมกรอบ+มะพร้าวแก้ว+แห้วสยาม (40 บาท) ถึงจะอร่อยครบเครื่อง ฉันชอบมะพร้าวแก้วเป็นพิเศษ จึงสั่ง มะพร้าวแก้ว (40 บาท) แยกมาอีกถ้วยต่างหากแรกเริ่มเปิดขาย ร้านนี้ทำเครื่องหลักๆ อยู่แค่ 3 อย่าง คือ ทับทิมกรอบ มะพร้าวแก้ว และแห้วสยาม แต่ด้วยลูกค้าเก่าแก่ที่สูงวัยขึ้นตามกาลเวลา จึงมีการเพิ่มเครื่องเข้าไปอีกอย่างคือ ซาหริ่ม 3 สี ขาว เขียว ชมพู เพื่อเป็นตัวเลือกให้เคี้ยวง่าย กลืนลื่นคอ จะสั่ง ซาหริ่ม (40 บาท) อย่างเดียวก็ตามใจชอบ ใครที่อยากกินให้ครบทุกรสชาติ สั่ง ทับทิมกรอบ+มะพร้าวแก้ว+แห้วสยาม+ซาหริ่ม (40 บาท) ให้ครบไปเลยก็ยิ่งอร่อยร้านทับทิมกรอบแม่ดวงพรยังมีเมนูของคาวอย่างขนมจีนน้ำยากะทิรสกลมกล่อมหอมเครื่องแกง ที่แต่เดิมขายแค่ในฤดูหนาว ก่อนที่ลูกค้าเรียกร้องให้ทำเป็นเมนูประจำ จึงเห็นผักแกมขนมจีนวางอยู่ทุกโต๊ะ มาเยือนร้านนี้สั่งขนมจีนน้ำยากะทิ แล้วก็ตามด้วยทับทิมกรอบเป็นการตบท้ายได้ถนนลาดหญ้าอาจหาที่จอดรถได้ไม่ง่ายนัก สามารถโดยสารรถไฟฟ้าบีทีเอสแล้วเดินเท้าต่อ แนะนำให้โทร.สั่ง แล้วแวะรับ หรือใช้บริการฟู้ดเดลิเวอรี ทางร้านมีทั้งบรรจุในถุงและแบบถ้วยพร้อมทาน แยกน้ำกะทิและน้ำแข็งให้เรียบร้อย เหมาะสำหรับการเติมความหวานไม่ว่าฤดูกาลใดทับทิมกรอบแม่ดวงพร (ทับทิมกรอบวงเวียนใหญ่)Open: ทุกวัน 08.30-20.30 น. (หยุดทุกวันพุธที่ 4 ของเดือน)Address: 184 ถนนลาดหญ้า คลองสาน กรุงเทพฯBudget: 30-100 บาทContact: 06 2426 6563 0 2438 2118Facebook: https://www.facebook.com/ttgwwy/Map:พิสูจน์อักษร: ภาวิกา ขันติศรีสกุล
หากใครเคยมาเยือนย่านนี้ย่อมรู้ว่า ลาดหญ้า ย่านวงเวียนใหญ่ เป็นหนึ่งในถนนที่บรรจุของอร่อยอายุยาวนานไว้หลายแห่ง ไม่ว่าจะเป็น หอยแครงลวกเจ๊ภา สมศักดิ์ปูอบ จุ่มลาดหญ้าหน้าสหกรณ์ โจ๊กหมูลาดหญ้าเตาถ่าน ฯลฯ แต่หากพูดถึงของหวานแล้ว เหล่าฟู้ดดี้ย่อมพร้อมใจกันนึกถึง ทับทิมกรอบแม่ดวงพรไฮไลต์ของร้านมีอยู่ 3 องค์ประกอบด้วยกัน คือ ทับทิมกรอบ มะพร้าวแก้ว และแห้วสยาม ทับทิมกรอบทำออกมาให้คล้ายคลึงกับเมล็ดทับทิมจริง โดยหั่นแห้วให้ได้ขนาดพอดี เคล้ากับแป้งมันบางๆ แล้วต้มจนสุก มีสีแดงระเรื่อ มองเห็นชิ้นแห้วอยู่ภายใน มะพร้าวกะทิสั่งตรงจากสมุย นำมาหั่นเป็นชิ้นแล้วเคี่ยวกับน้ำตาลจนหวาน มัน นุ่ม และหนึบ ส่วนแห้วสยามได้จากการคัดแห้วแก่สุพรรณบุรี นำมาเชื่อมจนหวานเข้าเนื้อ เคี้ยวกรอบกำลังดีด้วยลูกค้าเก่าแก่ที่สูงวัยขึ้นตามกาลเวลา จึงมีการเพิ่มเครื่องเข้าไปอีกอย่างคือ ซาหริ่ม 3 สี ขาว เขียว ชมพู เพื่อเป็นตัวเลือกให้เคี้ยวง่าย กลืนลื่นคอ จะสั่ง อย่างเดียวก็ตามใจชอบ หรือสั่ง ให้ครบไปเลยก็ยิ่งอร่อย